THCOM พุ่ง 5% โบรกฯเพิ่มคำแนะนำเป็น “ซื้อ” รับผลดี กสทช.เล็งปรับเกณฑ์อนุญาตใช้ดาวเทียม
THCOM พุ่ง 5% โบรกฯเพิ่มคำแนะนำเป็น "ซื้อ" รับผลดี กสทช.เล็งปรับเกณฑ์อนุญาตใช้ดาวเทียม ล่าสุดอยู่ที่ 4 บาท บวก 0.22 บาท หรือ 5.82% สูงสุดที่ 4.24 บาท ต่ำสุดที่ 3.82 บาท มูลค่าซื้อขาย 136.98 ล้านบาท
THCOM พุ่ง 5% โบรกฯเพิ่มคำแนะนำเป็น "ซื้อ" รับผลดี กสทช.เล็งปรับเกณฑ์อนุญาตใช้ดาวเทียม ล่าสุดอยู่ที่ 4 บาท บวก 0.22 บาท หรือ 5.82% สูงสุดที่ 4.24 บาท ต่ำสุดที่ 3.82 บาท มูลค่าซื้อขาย 136.98 ล้านบาท
9 มิ.ย. 2563

ผู้สื่อข่าวรายงานว่า ราคาหุ้น บริษัท ไทยคม จำกัด (มหาชน) หรือ THCOM ล่าสุด ณ เวลา 11.51 น. อยู่ที่ 4 บาท บวก 0.22 บาท หรือ 5.82% สูงสุดที่ 4.24 บาท ต่ำสุดที่ 3.82 บาท ด้วยมูลค่าซื้อขาย 136.98 ล้านบาท

ทั้งนี้ บล.เอเซีย พลัส ระบุในบทวิเคราะห์ฯ ปรับเพิ่มคำแนะนำขึ้นเป็น “ซื้อ” หุ้น THCOM จากภาพรวมสัญญาณบวกกฎเกณฑ์ส่งดาวเทียมใหม่ที่มีความคืบหน้าเป็นบวกต่อ THCOM ที่จะอยู่รอดต่อไปได้ในระยะยาว ประกอบกับ มูลค่าพื้นฐาน THCOM ที่ 4.4 บาท ซึ่งอยู่ภายใต้สมมติฐานอนุรักษ์นิยมที่ระยะยาวมีบริการดาวเทียมไทยคม 7 และ 8 โดยยังไม่รวมผลบวกการส่งดาวเทียมใหม่ทดแทน iPSTAR ยังมี Upside ราว 16%  พอลงทุนได้
ดังนั้น สัญญาณอยู่รอดระยะยาวชัดขึ้น หลังคณะกรรมการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เริ่มแผนจัดสรรวงโคจรดาวเทียม ช่วย THCOM มีทางเลือกบริหารจัดการธุรกิจมากขึ้นกว่าเดิม และหนุนระยะยาวคาดหวังดาวเทียมที่มีให้บริการมากกว่าสมมติฐาน
โดยวานนี้ กสทช. จัดประชุมรับฟังความเห็นต่อ (ร่าง) เกณฑ์การอนุญาตสิทธิในการเข้าใช้วงโคจรดาวเทียม โดยมีเป้าหมายที่จะทำให้เกิดการคัดเลือกผู้ได้รับอนุญาตใช้สิทธิวงโคจรดาวเทียม ความคืบหน้าถือเป็นบวกต่อ THCOM เนื่องจากดาวเทียม 4 ดวง อยู่บนใบอนุญาต 2 ดวง คือ ไทยคม 7 และ 8 ซึ่งยังมีอายุบริการอีกนาน ปัจจุบันยังมีข้อพิพาทกับรัฐฯอยู่ เชื่อว่าความชัดเจนดังกล่าวน่าจะช่วยระยะยาวข้อพิพาทสิ้นสุดลงได้ง่ายขึ้น รวมถึงผลบวกต่อดาวเทียมสัมปทาน 2 ดวง คือ iPSTAR และไทยคม 6
แม้คาดดาวเทียมสัมปทาน 2 ดวง THCOM ต้องโอนให้บมจ.กสท โทรคมนาคม (CAT) หลังสิ้นอายุสัมปทานปี 2564 แต่ในส่วน iPSTAR ที่ใช้งานถึงปี 2566 เชื่อว่า THCOM น่าจะต้องการรักษาลูกค้า iPSTAR (ใช้บริการอินเทอร์เนต) ที่ยังมีโอกาสเติบโตไว้ ยังต้องการดาวเทียมใหม่รองรับ โดย THCOM อยู่ระหว่างกำหนดแนวทางระหว่าง 1) ใช้วงโคจรในประเทศ ที่กรณีดังกล่าวน่าจะเดินหน้าสู่การร่วมประมูลวงโคจรไทยที่มีความคืบหน้าจาก กสทช.ดังกล่าว และ 2) ร่วมทุนสร้างดาวเทียมกับต่างประเทศ และใช้วงโคจรต่างประเทศ
ทั้งนี้ แนวทาง กสทช. ช่วยให้ THCOM มีทางเลือกมากขึ้นในส่วนดาวเทียมใหม่ ขณะที่ความคืบหน้าดังกล่าวภาพรวมช่วยเพิ่มความเป็นไปได้ระยะยาวที่ THCOM จะอยู่รอดได้ และมีโอกาสที่บริษัทจะมีดาวเทียมให้บริการระยะยาวมากกว่าสมมติฐานที่กำหนดให้มีเหลือเฉพาะไทยคม 7 และ 8
แม้ปัจจุบันฝ่ายวิจัยอยู่ระหว่างติดตามพัฒนาการแผนดาวเทียมทดแทน iPSTAR แต่เชื่อว่าความชัดเจนแนวทางการจัดสรรในประเทศจะช่วยเปิดทางเลือกให้ THCOM สามารถใช้ประคองธุรกิจระยะยาวดีขึ้นกว่าก่อนหน้าที่ไม่มีความชัดเจน เป็นการยืนยันภาพของการผ่านจุดตกต่ำ ขณะที่ระยะสั้น เชื่อว่าผลประกอบการเริ่มอยู่ในระดับประคองตัวระดับขาดทุนไม่สูงได้ หลังต้นทุนลดลงไปมากจากการตั้งด้อยค่าเงินลงทุนดาวเทียมหลายครั้ง และควบคุมต้นทุนทุกส่วนเข้มงวด